Ελαιόπρινος

Ο ελαιόπρινος (Λατ.: Ilex - Ίληξ), αναφερόμενος συχνά στα ελληνικά και ως λιόπρινο, αρκουδοπούρναρο, λαύρος και μηλοπούρναρο, ή και ως «ου» (από το γαλλικό houx)Sunset Western Garden Book, 1995:606–607, είναι γένος φυτών  της οικογένειας των Οξυφυλλοειδών (Aquifoliaceae) που περιλαμβάνει πολυάριθμα είδη αειθαλών ή φυλοβόλλων θάμνων και δένδρων, με ευρεία εξάπλωση στην Ευρώπη, την Ασία και την βορειοδυτική Αφρική.

 Περιγραφή 
Φέρουν απλά, οδοντωντά φύλλα με αγκαθωτές παρυφές και συνήθως είναι δίοικα δηλαδή φέρουν μονογενή αρσενικά και θηλυκά  άνθη σε διαφορετικά φυτά. Ο καρπός τους βοτανολογικά είναι δρύπη που τρώγεται από τα πουλιά,  αλλά είναι τοξικός και μπορεί να προκαλέσει έμετους, κενώσεις ή σε μεγάλες ποσότητες ακόμα και το θάνατο αν καταναλωθεί από τον άνθρωπο. Κάποια τροπικά είδη  απειλούνται με εξαφάνιση.Διεθνής Ένωση για την Προστασία της Φύσης και των Φυσικών Πόρων (IUCN) (2007): 2007 IUCN Red List of Threatened Species: Ilex

 Ονοματολογικά 
Η ονομασία του γένους Ilex, που αποδίδεται στα ελληνικά σε ορισμένα βιβλία, κυρίως παλιά, ως ἴληξ ή ἴλεξ, όπως και ἴλαξ, προέρχεται από το λατινικό ilex (ονόμ.) – ilicis (γεν.)Βλέπε βικιλεξικό Ilex. δηλαδή την αριά (Quercus ilex, Δρυς η αρία ή Ίληξ), με την οποία τα φύλλα τους μοιάζουν μεταξύ τους.

 Χρήσεις 
Στον δυτικό πολιτισμό, το φυτό χρησιμοποιείται παραδοσιακά ως διακοσμητικό για τα Χριστούγεννα, ειδικά σε στεφάνια. Είναι το «ταίρι» του γκι (ιξός) και αποτελούν μαζί το παραδοσιακό χριστουγεννιάτικο δίδυμο. Το ξύλο του χρησιμοποιείται στην κατασκευή πεσσών για το σκάκι και επίσης για προσάναμμα. Πολλά φυτά χρησιμοποιούνται ευρέως ως διακοσμητικά σε κήπους και πάρκα. Από τα αποξηραμένα τριμμένα φύλλα του είδους Ilex paraguariensis, ιθαγενές της Νότιας Αμερικής, παρασκευάζεται το γνωστό αφέψημα ματέ ή «τσάι της Παραγουάης», που είναι και το εθνικό ποτό της χώρας.

Φωτογραφίες

 Παραπομπές 

 Εξωτερικοί σύνδεσμοι 

 Πληροφορίες για το φυτό
  Κηπουρική:Ilex Aquifolium

Κατηγορία:Οξυφυλλοειδή
Κατηγορία:Καλλωπιστικά φυτά
Κατηγορία:Δρύπες